stanford-oval/wikipedia huggingface dataset:
יואי קמפבל

| --- | --- |

דמותו של יואי קמפבל בקומיקס (מימין) ובסדרת הטלוויזיה (משמאל)
 שם ספר:  "הבנים" (2006–2012)
 תוכנית טלוויזיה:  "הבנים" (2019–הווה)
 הופעה ראשונה:  קומיקס: "The Name of the Game, Part Three", The Boys #3 ‏(2006) סדרת טלוויזיה: "The Name of the Game" ‏(2019)
 הופעה אחרונה:  קומיקס: Dear Becky #8 ‏(2020)
 יוצרים:  גארת' אניס ודריק רוברטסון
 גילום הדמות:  ג'ק קווייד
 דיבוב:  סיימון פג
 מידע
 שם אמיתי:  יו קמפבל
 כינויים:  וי יואי פטיט יואי (בידי פרנצ'י)
 סטטוס:  חי
 גזע:  אדם
 מין:  זכר
 מקצוע:  לוחם צדק, מועסק
 נטייה:  אנטי-גיבור
 מומחיות:  כישורי בלשות וטקטיקה עם מיומנות במעקב וריגול; כישורי אינטליגנציה וכישורי התבוננות בולטים; חוש טכנולוגי
 כוחות:  כוח על-אנושי; מהירות, סיבולת ועמידות משופרים; חסינות לרעלנים; יכולות ריפוי רגנרטיביות; טלפורטציה (בעיבוד הטלוויזיוני)
 חבר בקבוצה:  ארגון "הבנים"
 אזרחות:  הממלכה המאוחדת 
 דמויות קשורות
 משפחה:  אנני ג'נוארי (אישה)
 אויבים:  איי-טריין ארגון "השבעה"
 
יו "וי יואי" קמפבל (באנגלית: Hugh "Wee Hughie" Campbell) הוא אנטי-גיבור בדיוני והפרוטגוניסט הראשי של זיכיון הקומיקס "הבנים", שנוצר על ידי גארת' אניס ודריק רוברטסון ומודלה על פי דמותו של השחקן סיימון פג. לאחר מותה בשוגג של בת-זוגו, רובין, בידי איי-טריין, מצטרף יואי לארגון "הבנים" בראשות בילי בוטצ'ר במטרה לנקום ב"Supes" (כלומר אנשים "בעלי כוח-על" או "על-אנושיים", שלעתים קרובות פועלים כ"גיבורי-על") שנוצרו באופן מלאכותי על-ידי התאגיד המגה-קונצרני "ווט-אמריקן". בהמשך עלילת הקומיקס, הופך יואי למושא אהבתה של אנני ג'נוארי, אך גם ליותר ויותר אכזרי ופראי בהשפעתו של בוטצ'ר.
בעיבוד הטלוויזיוני לסדרת הקומיקס שנוצר ופותח על ידי אריק קריפק, את דמותו של יואי מגלם ג'ק קווייד, כשאת אביו בעונות הראשונה והשלישית מגלם סיימון פג; בעוד שפג לוהק במקור לגילום דמותו של יואי, בעקבות בגיהנום הפיתוחי שעברה הפקת הסדרה הוא נהיה מבוגר מכדי לגלם את הדמות, אך דיבב את הדמות בסדרת האנתולוגיה המונפשת "הבנים מציגים: שטני" (2022).
ביוגרפיה בדיונית > בקומיקס

יואי נולד וגדל בכפר סקוטי כילד מאומץ. במהלך שנות התבגרותו, חווה יואי ילדות א-שגרתית למדי, הכוללת טראומה נפשית כתוצאה מחשיפה ממושכת לשרשורים, תקרית בה טייס במטוס בו שהה חטף פתאום התמוטטות נפשית באמצע הטיסה, וחבר ילדות בשם הוראס "דט" ברונסון, שסבל מסירחון חריף בצורה לא-טבעית. עם חברי ילדותו, בילה יואי את זמנו בחקר "תעלומות" מקומיות. כמבוגר, יואי מביע בושה וניכור ממערכת יחסיו עם הוריו וחברי ילדותו, על אף שאנשים אחרים (בראשם אנני ומלורי) מציינים כי יש לו מזל שיש לו אותם.
ליואי אף כישרון טבעי להקשת מסקנות ולפתרון תעלומות, והוא משמש את "הבנים" בעיקר באמצעות משימות מעקב. בהמשך יואי אף מסוגל לספק מניע לרציחתו של הומוסקסואל צעיר על ידי סווינגווינג; להתחקות וללכוד גנגסטרית רוסייה, ובסוף הסדרה אף להסיק מהי תוכניתו האולטימטיבית של בוטצ'ר, אליה שאר "הבנים" לא היו מודעים.
יואי נכנס לראשונה לעולם העל-אנושיים כאשר בת-זוגו, רובין, נהרגת בשוגג על ידי איי-טריין במהלך קרב בו האחרון מכניע "גיבור-על" נוסף תוך כדי השלכתו אל עבר רובין, מעשה אשר הורג אותה מיידית ומשאיר מאחוריה רק את זרועותיה הכרותות. בשל כך, בוטצ'ר מגייס אותו לתפוס את מקומה של מלורי ב"הבנים", ומאוחר יותר אף מזריק לו תרכובת V, ללא רשותו של יואי.
בתחילת פעילותו ב"הבנים", חוסר הניסיון של יואי מביאה להססנותו הרבה והסתייגותו מאלימות, וזמן קצר לאחר הפעולה הראשונה שלו, שגורמת להריגתו בשוגג של בלארני קוק, סרבנותו כמעט מביאה לבריחתו של סווינגווינג במבצע שלאחר מכן. נוסף לכך, יואי נגעל בהדרגה מנכונותו של בוטצ'ר לענות את אויביהם ומחוסר האכפתיות של האחרים ממעשיו. עם התקדמות העלילה וריבוי שפיכות הדמים, יואי אף מתחיל להביע בגלוי את סלידתו מאדישותו של בוטצ'ר מהאלימות המתמדת ("חוקי הבנים הגדולים") שננקטו במסגרת פעולותיהם. על אף סלידה זו, מפתח יואי בהדרגה קשרים ידידות קרובים בתוך הארגון ומחוצה לו, במיוחד עם גיבור-העל הרוסי ואס, ומבלי ידיעתו, עם גיבורת-העל אנני "סטארלייט" ג'נוארי, איתה הוא מתחיל לצאת.
במהלך אירועי ניסיון ההפיכה בממשלת ארצות הברית על ידי הומלנדר, בוטצ'ר לוכד את איי-טריין, בתקווה לגרום ליואי להבין את משמעות היותו חלק מ"הבנים", וגורם לו להקשיב לשיחות מוקלטות של חברי "השבעה" שדנים על מותה של רובין, בתקווה לשכנע אותו לרצוח את א-טריין. כשיואי מתקשה להביא את עצמו להרוג את איי-טריין, בוצ'ר מתחיל להשמיע שיחות מוקלטות נוספות של "השבעה" – טקטיקה שיואי מסרב להיכנע לה ודורש מבוטצ'ר לחדול ממנה. עם זאת, כאשר ההקלטות חושפות את תוכניתה של "השבעה" להעסיק את אנני במטרה לבזות אותה, יואי סוף סוף נכנע לדחפיו ובועט בראשו של איי-טריין.
לאחר הקרב עם "השבעה", "הבנים" מתפרקים ואנני עוזבת את יואי מכיוון שהיא אינה מסוגלת לקבל את נאמנותו האמיתית. עם זאת, מתברר שבוטצ'ר ניסה לנטרל את חברי הצוות על מנת שיוכל לבצע רצח המוני של על-אנושיים, על אף הסיכון שהמעשה יהרוג גם מיליארדי אנשים הנושאים בדמם גנים רצסיבים של תרכובת V. לאחר שבילי הורג את חלב אם, פרנצ'י ו"הנקבה", יואי מבין שיש לעצור את בוטצ'ר והשניים נאבקים זה בזה בראש בניין האמפייר סטייט במאבק שבסופו הוא מביא לשיתוקו של בוטצ'ר. בידיעה שהוא ישהה לשארית חייו בכלא, בוטצ'ר משטה ביואי להאמין שהוא רצח את הוריו, מה שמוביל לכך שיואי מכה אותו למוות. לאחר מכן, יואי ואנני מתאחדים ומחליטים לתת הזדמנות נוספת למערכת יחסיהם.
ביוגרפיה בדיונית > בטלוויזיה

בעיבוד הטלוויזיוני לסדרת הקומיקס, את דמותו של יואי קמפבל מגלם ג'ק קווייד. בעיבוד זה, דמותו מוצגת כאמריקאית במקום כסקוטית, הוא עובד בתחילה בחנות לממכר כלי אלקטרוניקה, ואת דמותו של אביו מגלם סיימון פג. נוסף לכך, נחשף כי אמו של יואי עזבה את המשפחה כשהיה בן שש, והוא מאופיין כמעריץ גדול של בילי ג'ואל.
ביוגרפיה בדיונית > בטלוויזיה > הבנים מציגים: שטני (2022–הווה)

בפרק "I'm Your Pusher", המתרחש בעולמה של סדרת הקומיקס המקורית, יואי (בדיבובו של סיימון פג) עד לעימות בין בוטצ'ר לאו-די, סוחר סמים העוסק ישירות בתרכובת V, אותו בוטצ'ר סוחט לתת לגיבור-העל "ויילד וונדר" מנת-יתר ובכך לגרום לו להתרסק עם גיבור-העל איירונקאסט במהלך פעלול במסגרת מסע קידום מכירות ולהרוג את שניהם. לאחר מכן, מספר בוטצ'ר לאו-די על פשעיהם של צמד גיבורי-העל. לאחר שהוא עוזב עמו, בוטצ'ר אומר ליואי שהוא מתכנן להשאיר לו את הטיפול באו-די, ושואל אותו אם הוא בכלל נהנה מהמפגן הכאוטי.
כוחות ויכולות

בת דמותו של יואי בסדרת הקומיקס מתוארת כזכר טיפוסי וממוצע, ללא כוחות-על או יכולות יוצאות-דופן, עד שמוזרקת לו זריקת תרכובת V. המינון המוחל על יואי שווה 19 מיליארד דולר, ומעניק לו רמות על-אנושיות של כוח ועמידות על-אנושית, המאפשרות לו לפצוע ולהרוג כלאחר יד בני-אדם רגילים ועל-אנושיים.
בעיבוד הטלוויזיוני, יואי מקבל את הכוח להתעתק, יכולות ריפוי מואצות וכוח על-אנושי לאחר שהוא נוטל V24, גרסה זמנית של תרכובת V המעניקה לנוטל אותה כוחות-על למשך יממה; עם זאת, יכולתו להתעתק או לתעתק אנשים אחרים מוגבלת רק לגופים פיזיים; כלומר, בכל פעם שהוא או אנשים אחרים שהוא לוקח אותם עמו מתממשים מחדש, הם נשארים במערומיהם.
פיתוח וכתיבה

דמותו של יואי מודלה ואוירה על פי השחקן והסופר הבריטי סיימון פג. לדברי רוברטסון, הוא אייר את הדמות על בסיס מראהו החיצוני של פג לאחר שראה אותו בסיטקום "Spaced", וחשב לעצמו שפג תפס בצורה מושלמת את האיזון בין "תמימות ונחישות קשוחה" שאניס רצה בדמות. כשנשאל לגבי גילום דמותו של יואי בעיבוד קולנועי פוטנציאלי ל"הבנים", פג העיר על כך שהוא עשוי להיות מבוגר מכדי לגלם את הדמות. בעיבוד הטלוויזיוני, לעומת זאת, מגלם פג את אביו של יואי בתפקיד משני.
אניס ציין כי לדמותו של יואי יש ”חוסר יכולת מוחלטת ללמוד מהטעויות שלו ולשנות את דרכיו... אין ספק שהנטייה של יואי להישאר כפי שהתחיל היא מקור לתסכול לקוראים רבים, כולם רגילים לגיבורי קומיקס שלומדים מניסיונם ומתפתחים כדמויות עגולות לחלוטין. מניסיוני, זה לא דומה לאף אחד שלא היה קיים בחיים האמיתיים ביותר, או שהם נשארים במקום או שהם שבים על טעויותיהם. אני בספק אם כל בחור בשנות העשרים לחייו שלא רגיל לטראומות ואלימות יכול פשוט לספוג את זה מיד, ואם הוא אכן יתקשח או יתחשל, זה יהיה כאדם אחר ופחות רגיש, במילים אחרות, הניצחון המוזר של יואי הוא שהוא פשוט נשאר יואי.”
ביקורות

על גילום דמותו של יואי קמפבל, היה השחקן ג'ק קווייד מועמד לפרס "הגיבור הטוב ביותר" בטקס פרסי הסרטים והטלוויזיה של MTV.
הערות שוליים

↑  The Boys #63
↑  Bedard, Mike (2020-09-28). "The Hughie Detail You Never Noticed In The Boys Season 1". Looper.com. Retrieved March 16, 2025.
↑  "The Boys: 10 Things Only Comic Book Fans Know About Hughie". ScreenRant. 2021-04-07. Retrieved March 16, 2025.
↑  Milligan, Mercedes (February 2, 2022). "Prime Offers a Taste of 'Diabolical' in New 'Vought-A-Burger' Teaser". Animation Magazine. Retrieved March 16, 2025.
↑  Maas, Jennifer (February 16, 2022). "The Boys: Diabolical Trailer: Simon Pegg Finally Plays Hughie Campbell". Variety. Retrieved March 16, 2025.
↑  Pierre, Mekishana (2020-09-07). "The Boys: A Quick Reminder About Why Compound V Matters So Much". POPSUGAR Entertainment. Retrieved March 16, 2025.
↑  Longridge, Chris (July 26, 2019). "Why *that* cameo in Amazon's The Boys is more significant than it looks". Digital Spy. Retrieved March 16, 2025.
↑  Johnston, Rich (May 3, 2012). "Garth Ennis Commentary On The Boys #66". Bleeding Cool. Retrieved March 16, 2025.
↑  "Jack Quaid to Answer Fans' Burning Questions at 2021 MTV Movie & TV Awards Pop Up Pre Show". Nerds and Beyond. 2021-05-11. Retrieved March 16, 2025.
טריטון (מיתולוגיה)

| --- | --- |

 תפקיד:  אל ים ושליח המצולות
 תרבות:  מיתולוגיה יוונית 
 אב:  פוסידון 
 אם:  Salacia 
 אחים:  בנטסיקימה, רודה 
 בן או בת זוג:  הקטה, Tritonis 
 צאצאים:  Pallas, Crataeis, טריטיאה, Calliste 
 
טריטון נושא נימפה על גבו; פסל בברלין.
מזרקת טריטון, מזרקה מאת הפסל ברניני בפיאצה ברבריני ברומא
קונכיית חצוצרה אצילה שמשמשת כסמלו של טריטון.
טריטון (יוונית עתיקה: Τρίτων) הוא אל ים ושליח המצולות במיתולוגיה היוונית.
משפחתו

בנו של פוסידון, אל הימים והאוקיינוסים, ושל הנימפה אמפיטריטה. ביתו היא פאלאס (להבדיל מהגיגאנט פאלאס, שהיה בכלל גבר), שהתאהבה בזאוס ונהרגה  בידי ביתו וחברתה, אתנה. את גלימתה של חברתה המתה היא לקחה וצירפה את שמה של פאלאס לשמה שלה, כך ששמה המלא היה פאלאס-אתנה. טריטון מתואר כאביהם ומנהיגם של הטריטונים.
תיאוריו

בדומה לאביו, טריטון נושא עמו קלשון בעל שלוש שיניים. אולם, סמלו המיוחד הוא קונכייה של חצוצרה אצילה, שבה הוא היה נושף כמו בחצוצרה כדי להרגיע או לעורר את נחשולי וגלי הים. הקונכייה הזו יכלה להפיק צלילים כה נוראיים, שהם אף הצליחו להבהיל את הענקים, שהחלו נסים על נפשם עם הישמע צליליה.
לדברי הסיודוס בספרו "תאוגוניה", טריטון גר עם הוריו בארמון שהיה עשוי כולו זהב, אלמוגים ואבני חן, וששכן בקרקעית הים. בנוסף, סיפורי הארגונאוטים מציינים שטריטון חי על יד החוף של לוב.
הוא בדרך כלל מתואר כבן-ים, בעל פלג גוף עליון של אדם ופלג גוף תחתון של דג.
בספר מטמורפוזות מאת אובידיוס מופיע טריטון ומרגיע את הים:
"נחו ימים מזעפם, כי אדון-על ימים [נפטון] הניח את קלשונו הנורא – יצוה לגלים וישקטו. הוא גם לטריטון יקרא ועלה בתגלתו מן המים, השבלולים מכסים את שכמו וכתפיו כאדרת." (ראו: מטמורפוזות, א'. תרגום: שלמה דיקמן).
טריטון ואיניאס

טריטון מופיע גם במיתולוגיה הרומית. ב"איניאדה" מאת ורגיליוס מסופר כי מיזנוס, החצוצרן של איניאס, הזמין את טריטון לתחרות נשיפה בחצוצרה. בתגובה, טריטון הטיל אותו אל תוך הים כעונש על גאוותו.
בתרבות

על שמו של טריטון קרוי טריטון, הירח הגדול ביותר של כוכב הלכת נפטון, שהוא עצמו קרוי בשמו של אל הים הרומאי נפטון – הוא פוסידון בקרב היוונים.
בתרבות > אומנות

טריטון מופיע כדמות גברית בעלת מיניות בולטת ביצירות אמנות רבות, החל מן האמנות הרומית ובייחוד בפיסול של תקופת הבארוק.
לקריאה נוספת

אריאל הירשפלד, "הטריטון", בתוך: אל אחרון האלים - על מזרקות רומא, הוצאת כתר, תל אביב, 2003.
צבי ברוורמן

| --- | --- |

הרב צבי ברוורמן ראב"ד ביתר עילית
 לידה:  ירושלים
 מדינה:  ישראל 
 השכלה:  ישיבת פוניבז' 
 תחומי עיסוק:  רב ודיין
 חיבוריו:  מפנקס בית הדין
 
הרב צבי ברוורמן (נולד בשנת ה'תש"ך 1959) הוא אב בית הדין של העיר ביתר עילית, משמש גם כאב בית דין בירושלים בבתי הדין נתיבות חיים והאמת והשלום, וראש כולל לדיינות שערי מישור בירושלים, בנוסף לכך הוא משמש כרב הקהילה הליטאית בשכונת שמואל הנביא בירושלים.
בשנים האחרונות פועל להזהיר מפני השקעות מפוקפקות הפונות לציבור החרדי, וכן מורה במקרים שונים לפנות לרשויות המדינה במקרים של פגיעות מיניות בקהילה החרדית.
ביוגרפיה

נולד בירושלים בשנת 1959 לרב נתן ולאה ברוורמן, בצעירותו למד בישיבת פוניבז' בבני ברק. נישא לדבורה, בתו של הרב רפאל רייכמן, ראש ישיבת מאה שערים, הנחשב כמי שהיה מקורב לרב מבריסק ולרב יוסף שלום אלישיב. לאחר נישואיו למד במשך מספר שנים בישיבת בריסק, ולאחר מכן כיהן כר"מ בישיבת באר שלמה, וייסד כולל לדיינות "שערי מישור".
מכהן כיום כראב"ד בית הדין ביתר עילית. גם נושאים של רווחה וחינוך, מובאים לשולחנו, כמו גם קופת הצדקה הכללית של העיר.
במקביל הרב ברוורמן מכהן כאב"ד בבתי הדין נתיבות חיים והאמת והשלום בירושלים, וכן כרב הקהילה הליטאית בשכונת שמואל הנביא בירושלים. חלק ניכר מתחום עיסוקו הוא בנושא הבוררויות, כשעיקר עיסוקו הוא בתחום הבוררויות בין אנשי עסקים ועסקאות נדל"ן, המהווים את תחום התמחותו. כמו כן הוא ליווה קבוצות רכישה רבות, וכן היה הרב שהורה לפלוש לדירות של חברת חפציבה בעת קריסתה, דבר שהוביל לכך שרובם של הקונים קיבלו את דירתם, כאשר הבנקים סופגים את רוב הנזק. במסגרת התארגנות זו, היה אחראי על בניית הדירות לנפגעי החברה בבית שמש ובביתר עילית.
בראשית עידן האינטרנט, עת הוקם אינטרנט אתרוג מבית אינטרנט רימון, התווה הרב ברוורמן את דרכם וסבר כי מכורח המציאות יש לפעול ליצירת אינטרנט נקי עבור הציבור החרדי, דבר שבזמנו היה נתון בדיון בציבור החרדי.
חיבוריו

חיבוריו עוסקים בעיקר בנושאים הלכתיים שנתחדשו לאור המציאות הנוכחית, ובממשק שבין ההלכה לחוק בנושאים שונים.
בשנת 2017 החל לצאת לאור על ידי תלמידיו מפסקיו במסגרת סדרת ספרים הנקראים "מפנקס בית הדין".
פעילותו הציבורית

משמש רב של מוסדות קבר רחל, מראשי ישיבת אורייתא, ונשיא של מוסדות שונים. החל משנת תשפ"ג מכהן כחבר ועדת הרבנים של שיננא.
מלבד הרבנות בעיר ביתר עילית, עוסק הרב ברוורמן בנושאים כלליים הקשורים למגזר החרדי ומלווה קבוצות רכישה רבות בציבור החרדי.
פעילותו הציבורית > אפליה על רקע גזעני

בשנת 2015, לאחר ששישים בנות לא התקבלו למוסדות החינוך בעיר, כשחלקן הגדול על רקע עדת, הוא דרש מראש העיר שלא לפתוח את שנת הלימודים בכל המוסדות בעיר עד שמנהלי בתי הספר יאותו לשבץ את אותן בנות, הוראתו ההלכתית התבססה על דעתו של הרב יוסף שלום אלישיב, שמוסדות המתוקצבים מהמדינה אינם יכולים שלא לקבל את מי שמתאים למוסד. לאחר שבוע כל הבנות שובצו.
פעילותו הציבורית > פגיעות מיניות בתוך הקהילה

בנושא פגיעות והתעללות מיניות הוא מורה בעת הצורך לפנות לרשויות למרות האיסור של "מוסר" כלפי כל מי שפונה לרשויות שאינם דנות על פי התורה כשהוא מנמק זאת בפסק דין שאותם פוגעים נחשבים ל"רודף".
פעילותו הציבורית > מלחמתו בהשקעות מפוקפקות

בשנים האחרונות עסק רבות באזהרת הציבור החרדי מפני השקעות מפקפקות, כשבתחילת שנת 2018 הזהיר את הציבור מפני רכישת קרקעות חקלאיות, כשלטענתו המוכרים מנצלים את חוסר הידע של אדם מן השורה בנושאים אלו, ומפילים אותם בהשקעות מפוקפקות.
מאבק זה זכה להדים רבים, ואזכורים באתרים והעיתונות החרדית, והוא שקיבל איומים מיזמים שונים, שעוסקים במכירות קרקעות חקלאיות, אשר חוו ירידה במכירות. לעמדתו הצטרפו מהדיינים הרב מנחם מנדל שפרן והרב יהודה סילמן, שהצטרפו בטענה כי מדובר בחיוב השבת אבדה, ואף שחלק מהקרקעות אכן יופשרו, עדיין מדובר בעסקה גרועה.
שמו נקשר במקרה שחיתות בנוגע למכירת נכסי הקדש עץ חיים.
הערות שוליים

↑  ביתר און ליין, הראב"ד הציג בדבריו חוצבי הלהבות את המצוקה המשוועת אשר הביאה את רבני העיר לצאת אל המהלך חסר התקדים (ארכיון)
↑  בעולמם של חרדים, הרב צבי ברוורמן נותן את ברכת הדרך להרב פרבשטיין עם התמנותו מטעם פרובר ברקוביץ, לרב הפרוייקט
↑  עומר כביר, גלישה בהשגחה: מאחורי הקלעים של האינטרנט החרדי, באתר כלכליסט, 3 בנובמבר 2009
↑  אוצר החכמה, לצפייה בספר "מפנקס בית הדין"
↑  אריה ארליך בעיתון משפחה, "הציבור החרדי הוא טרף קל" ריאיון עם הרב צבי ברוורמן על עידודו להשקעות יציבות בבתי השקעות והנהגת העיר ביתר עילית
↑  בחדרי חרדים - בוררות מי יהיה סגן ראש עיריית ירושלים, הבוררות בירושלים נדחתה: מחכים לפסק דין
↑  אתר כיכר השבת, יו"ר ועדת השיבוץ בביתר עילית, הגאון רבי צבי ברוורמן, דורש לדחות את פתיחת שנת הלימודים ליום שלישי כדי לדאוג לעשרות הבנות שטרם שובצו בבתי הספר השונים ברחבי העיר
↑  כיכר השבת, בשורה בביתר עילית: כל הבנות שובצו
↑    אריאלה שטרנבך, "יצאתי למלחמה על הילדים שלי", באתר "ידיעות אחרונות", 10 בדצמבר 2016
↑  קול הלשון - הרצאת וידאו מהרב ברוורמן באודיטוריום של מודיעין עילית, תעשיה אווירית בקרקעות
↑  ערוץ 7, רבה של ביתר עילית התריע מפני התפתות אחר פרסומים הקוראים לציבור החרדי לרכוש 'קרקעות המיועדות לבניה' כשבפועל פני הדברים שונים
↑  בחדרי חרדים, ראב"ד ביתר מזהיר: מניחים כסף על קרן הצבי
↑  מתוך פורום פרוג, הרב סילמן והרב שפרן מגבים את רבה של ביתר
↑    יהודה יפרח, ‏מדוע הרחיק הרב הראשי דיין בכיר מעסקאות מיליונים?, בעיתון מקור ראשון, 27 בפברואר 2019
| --- | --- |
בקרת זהויות :  NLI: 987007574924305171  VIAF: 253144782719613943226   WorldCat (עם VIAF): 253144782719613943226
רשת יוחננוף

| --- | --- |


סניף יוחננוף, חוצות המפרץ
 נתונים כלליים
 סוג:  חברה ציבורית
 בורסה:  הבורסה לניירות ערך בתל אביב
 סימול:  יחנפ
 מוטו:  "סופרשוק לכולם"
 מייסדים:  מרדכי יוחננוף
 תקופת הפעילות:  1992–הווה (כ־33 שנים)
 משרד ראשי:  מרכז סנטרו   מוטי קינד 10, רחובות
 שליטה בחברה:  מרדכי יוחננוף וארבעת ילדיו
 שווי שוק:  3.44 מיליארד ש"ח (16 במרץ 2025)
 הכנסות:  4.09 מיליארד ש"ח (2023)
 רווח תפעולי:  272 מיליון ש"ח (2023)
 רווח:  141 מיליון ש"ח (2023)
 הון עצמי:  1.43 מיליארד ש"ח (2023)
 סך המאזן:  3.98 מיליארד ש"ח (2023)
 יו"ר:  מרדכי יוחננוף
 מנכ"ל:  איתן יוחננוף
 עובדים:  כ-3,000
  
 www.yochananof.co.il
פעילות של רשת יוחננוף לחיזוק חקלאי העוטף בסניף אור יהודה במהלך מלחמת חרבות ברזל
מ. יוחננוף ובניו (1988) בע"מ היא רשת מרכולים ישראלית המוכרת במותג יוחננוף. הרשת הוקמה ב-1992 ונמצאה בבעלות פרטית של משפחת יוחננוף (מרדכי וארבעת ילדיו). בנובמבר 2019 החלו ניירות הערך של החברה להיסחר בבורסה לניירות ערך בתל אביב, כשהשליטה נותרה בידי משפחת יוחננוף. נכון ל-2023 לרשת 42 סניפים ברחבי ישראל.
החברה

אבי המשפחה, מרדכי יוחננוף, עלה ארצה מבוכרה שבאוזבקיסטן בשנות הארבעים ועסק בסיטונאות של מוצרי מזון לחנויות מכולת במשך 15 שנים. לעסקי האב הצטרף הבן הבכור, גיורא. לאחר שהבן השני, איתן, סיים את שירותו בצה"ל, הצטרף גם הוא לעסק המשפחתי. בסוף שנות השמונים, פתחה המשפחה את המרכול הראשון באזור התעשייה של רחובות.
הרשת הוקמה ב-1992. סניפה הראשון היה ברחובות והיא התרחבה בהמשך לקריית עקרון ולאשדוד. באוגוסט 2012 מכרה רשת מגה קמעונאות לרשת יוחננוף 3 סניפים תמורת עשרה מיליון ש"ח. בדצמבר 2015 מכרה רשת מגה קמעונאות עוד 9 מסניפי You לרשת יוחננוף תמורת 60 מיליון ש"ח. הרשת פתחה סניף גדול במודיעין בינואר 2016. בשנת 2017 בחנה הרשת הנפקה בבורסה - אך ההנפקה נדחתה בגלל חוסר רצון של המשפחה להיחשף פומבית. במהלך 2017–2019 פתחה הרשת עוד 8 סניפים, ובסה"כ לרשת קרוב ל-30 סניפים בפריסה ארצית.
החל משנת 2017 נותנת החברה חסות לשופטי הכדורגל והכדורסל בישראל ולוגו הרשת מתנוסס על חולצותיהם.
בשנת 2018 החלה המשפחה להקים פרויקטי נדל"ן.
הרשת מנוהלת על ידי איתן יוחננוף (בנו של מרדכי), והאחים גיורא, שרית ורחלי מעורבים גם הם בעסק המשפחתי בתפקידים שונים. בנובמבר 2019 הונפקה הרשת בבורסה לניירות ערך בתל אביב.
ב-1 במרץ 2021 פורסם כי יוחננוף תרכוש תמורת 45 מיליון שקלים את השליטה (50.1%) ברשת "זול סטוק". ההעסקה בוצעה באפריל 2021.
בפברואר 2025 הגישה רשות התחרות כתב אישום נגד רשת יוחננוף, מנכ"לה איתן יוחננוף והמשנה למנכ"ל אלעד חרזי, באשמת תיאום מחירים.
הערות שוליים

1 2 3 4 5  מ. יוחננוף ובניו (1988) בע"מ: נתונים כספיים באתר מאי"ה.
↑  עדי דברת, מגה משלימה מהלך: מכרה 3 סניפים ליוחננוף תמורת 10 מיליון שקל, באתר TheMarker‏, 8 באוגוסט 2012
↑  נורית קדוש, מכירת סניפי you לויקטורי ויוחננוף נחתמה בלילה: מגה תקבל גלגל הצלה של 95 מיליון שקל, באתר כלכליסט, 4 בדצמבר 2015
↑  יוחננוף הגיע סוף סוף
↑  גולן חזני, רשת יוחננוף בוחנת הנפקה לפי שווי של 1.8 מיליארד שקל, באתר כלכליסט, 23 ביולי 2019
↑  שני מוזס, ‏יוחננוף רוכשת את השליטה ברשת המוזלת לבית זול סטוק בתמורה ל-45 מיליון שקל, באתר גלובס, 1 במרץ 2021
↑  סימי ספולטר, אחרי השימוע: רשות התחרות הגישה כתב אישום נגד בכירים בענף המזון ובראשם אייל רביד, באתר הארץ, 19 בפברואר 2025
אנג'לפייר

|  נתונים כלליים |
| --- | --- |
 תקופת הפעילות:  1996–הווה (כ־29 שנים) 
  
 www.angelfire.lycos.com
 
אנג'לפייר (באנגלית: Angelfire) היא חברה אמריקאית המספקת שירות של אחסון אתרי אינטרנט. היא נמצאת בבעלות חברת לייקוס, המחזיקה גם ב-Tripod.com. חברת אנג'לפייר פועלת בנפרד מ-Tripod.com, בונה גלריית תמונות ומאפשרת בניית דפי בלוג. בעבר ניתן השירות ללא תשלום, אך כעת נדרשים נרשמים חדשים לשלם עבורו.
היסטוריה

חברת אנג'לפייר נוסדה בשנת 1996 וסיפקה שירותי בניית אתרים ותמלול רפואי. בשלב מאוחר יותר הפסיק האתר את שירות התמלול, והתמקד אך ורק באחסון אתרים תמורת תשלום. ב-20 באוקטובר 1997 נקנה האתר על ידי חברת מאונטיין ויו, קליפורניה, אשר נרכשה ב-11 באוגוסט 1998 על ידי חברת Lycos תמורת 133 מיליון דולר.
בסוף שנות ה־90 החליפו השירותים שסיפקה החברה, את שירותי חברת Geocities, שנסגרה בשנת 2009. בין השאר דפי הדרכה שונים, הורדות, קישוריות, ארגונים ואתרים של בעלי מקצוע שונים.
בשנת 2004, נעשה שימוש בשירות האירוח החינמי אנג'לפייר כחלק ממאבק דיגיטלי ישראלי-פלסטיני. האקר ישראלי בשם ICshadow2 אירח עמוד מחאה באתר זה לאחר שפרץ לאתרים איסלמיים אשר, לטענתו, הסיתו נגד ישראל והיללו פעולות טרור. העמוד, שהתארח ב-Angelfire, כלל מסרים פרו-ישראליים, תמונות של קורבנות טרור, ותכנים שנועדו להציג את הצד הישראלי בסכסוך.
העמוד כלל, בין היתר, תמונות של טלי חטואל וארבעת ילדיה שנרצחו, והציע גישה לאתרי נפגעי טרור ישראליים. האתר זכה לחשיפה ולדיון בפורומים מקומיים, שבהם התפרסמו קריאות להמשך פעילות מסוג זה. פעולות אלה ספגו ביקורת מצד גורמים פלסטיניים, שטענו כי מדובר בפגיעה בחופש הביטוי.
ראו גם

ויקס קום
GeoCities
Google Sites
הערות שוליים

↑  About Angelfire, Angelfire (באנגלית)
↑  Jolly, Jennifer. "TECH NOW: How to make your own website for free". USA TODAY (באנגלית אמריקאית). נבדק ב-2023-02-04.
1 2  "About Angelfire". Angelfire. ארכיון מ-22 בנובמבר 2023. נבדק ב-22 בנובמבר 2023. {{cite web}}:  (עזרה)
↑  "WhoWhere? to Acquire Angelfire Communications". Angelfire. 1997-10-20. אורכב מ-המקור ב-1997-12-11.
↑  "Lycos buys WhoWhere?". CNN. 1998-08-11. נבדק ב-2021-12-01.
↑  Leadem, Rose (2016-08-04). "15 Internet Relics We Miss (and Some We Don't)". Entrepreneur (באנגלית). נבדק ב-2023-02-04.
↑  אסף שגיא, אתרים עתיקים: סליחה, אתם עוד כאן?, באתר ynet, 12 במרץ 2011
↑  מיומנויות וורד, באתר angelfire
↑  תוכנות והורדות, באתר angelfire
↑  המכללה הוירטואלית למקרקעין, קישורים לאתרי נדל"ן, באתר angelfire
↑  המועצה לשימור אתרים פועלת למנוע פגיעה בגשר 'עד הלום', באתר angelfire, ‏24/9/2002
↑  הילה מאי, הילה מאי - איבחון כשרונות, באתר angelfire
↑  עידו קינן, "האתר הופל בגלל ירי טילי הקסאם", באתר nrg
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אנג'לפייר".
שלמה אדולפו פיצ'וטו

| --- | --- |

 מקום קבורה:  הר המנוחות 
 פטירה:  8 במרץ 2025 סאו פאולו, ברזיל 
 בן או בת זוג:  בילה פיצ'וטו 
 
הרב אליהו בקשי דורון יחד עם הרב שמואל טל ושלמה אדולפו פיצ'וטו בחנוכת בית המדרש של תורת החיים ביד בנימין
שלמה אדולפו פיצ'וטו (בלועזית: Adolfo Picciotto; נפטר ב-8 במרץ 2025) היה איש עסקים יהודי-ברזילאי ממוצא סורי. נודע בעיקר בזכות פעילותו להקמת בתי כנסת בישראל לזכר בנו, באמצעות קרן "זכור לאברהם".
ביוגרפיה

שלמה נולד בברזיל למשפחה עשירה שעסקה בתחום הנדל"ן, בבגרותו הרחיב את עסקיו למדינות נוספות בעולם.
בשנת 1987 נחטף בנו, אברהם פיצ'וטו, שהיה בן 21, על ידי כנופיית פושעים בברזיל. החוטפים דרשו כופר כספי, והמשפחה שילמה את הסכום שנדרש. למרות זאת, אברהם נרצח. לאחר מותו החליט פיצ'וטו להנציח את זכר בנו באמצעות הקמת בתי כנסת בישראל. פיצ'וטו ייסד את קרן "זכור לאברהם", עליה היה ממונה רבו, הראשון לציון הרב אליהו בקשי דורון. תחילה החליט להקים 21 בתי כנסת בישראל, כמספר שנות חייו של בנו. בתי הכנסת נבנו במקומות שונים ברחבי הארץ. לאחר השלמת היעד הראשוני של בניית 21 בתי כנסת, הוא המשיך לתמוך בהקמת עשרות בתי כנסת נוספים באמצעות הקרן.
שלמה אדולפו פיצ'וטו נפטר בגיל 93 בסאו פאולו, ברזיל. הובא לקבורה בהר המנוחות בירושלים.
הערות שוליים

↑  ישי כהן, ‏זקן הראשונים לציון חגג הכנסת ס"ת לביתו, באתר כיכר השבת, 21 באוגוסט 2017
↑  חנוכת בית כנסת באחוזת ברק, באתר www.emekyizrael.org.il
↑  שמעון כהן, 21 בתי כנסת לציון 21 שנות הבן שנחטף, באתר ערוץ 7, 5 בנובמבר 2008
בית הכנסת זכור לאברהם, קריית מנחם, ירושלים
אהרן שמעון שפירא

| --- | --- |

קברו של ר' אהרן שמעון שפירא משנת 1900 בבית הקברות היהודי העתיק בפראג
 לידה:  1600 ה'ש"ס פראג
 פטירה:  3 בדצמבר 1679 (בגיל 79 בערך) כ"ט בכסלו ה'ת"מ פראג
 כינוי:  מהרא"ש
 מקום קבורה:  בית הקברות היהודי העתיק בפראג
 מקום פעילות:  1640-1679
 תקופת הפעילות:  ? – 3 בדצמבר 1679 
 רבותיו:  רבי ישעיה הלוי הורוביץ, רבי שלמה אפרים לונטשיץ
 תלמידיו:  נכדו רבי אליה שפירא רבי יעקב ריישר רבי יעקב פופרש הרב בצלאל הדרשן  ר' יחזקאל קינדלש אב"ד נאחוד הרב אבי עזרי זעליג מרגליות מקאליש, (בעל "כסף נבחר")
 בני דורו:  רבי מנחם מנדל קרוכמל, רבי יהושע העשיל (מגיני שלמה), רבי אפרים הכהן
 
 תפקידים נוספים:  רב ראשי 
 
רבי אהרן שמעון שפירא (ה'ש"ס, 1600 – כ"ט בכסלו ה'ת"מ, 3 בדצמבר 1679), המכונה מהרא"ש מפראג או מהר"ש מפראג או הרא"ש, היה רב, דרשן, ראש ישיבה ואב"ד בעיר פראג ארבעים שנה. כתב חיבורים בתלמוד, בהלכה, ובקבלה, אך רובם נשרפו או אבדו.